Miguel Bosé

Luis Miguel GONZÁLEZ BOSÉ, pli konata kiel Miguel BOSÉ estas hispana kantisto-kantoverkisto, muzikisto kaj aktoro.

 Vivo 
Li naskiĝis en Panamurbo la 3-an de aprilo 1956 el hispana patro kaj itala patrino. Li ricevis la hispanan civitanecon kiam estis infano. La kantisto vendis entute pli ol 12.000.000 diskojn internaciskale, ĉefe en Latinameriko, Hispanio kaj Italio kie li estas ĉefe famkonata. Li ankaŭ partoprenis kiel aktoro en kelkaj filmoj.

Li kreskis en kultura kaj arta etoso ĉar la patro estis toreisto kaj la patrino aktorino Lucia Bosè (kurioze kun alia akcento sur la familia nomo ol la filo). Kelkaj intimaj amikoj de la familio estis Pablo Picasso, Ernest Hemingway kaj la patro de la vicprezidanto de Kolombio (Francisco Santos Calderón). Pablo Picasso estis baptopatro de lia fratino.

En la jaro 2008 la Prezidanto de Kolombio, Álvaro Uribe distingis lin per la kolombia civitaneco pro la apogo kiun li donis por la paco kaj la kolombiaj forkaptitoj. Li partoprenis la projekton de Juanes Senlandlinma paco kiu realiĝis en la Ponto Simón Bolivar en 2008 en la urbo Cúcuta, ĉe la limo de Kolombio kaj Venezuelo, kune al Alejandro Sanz, Carlos Vives, Juan Fernando Velasco, Juan Luis Guerra kaj Ricardo Montaner. En 2009 li denove partoprenis la duan eldonon de la sama projekto en Havano, Kubo, dimanĉo la 20-an de septembro ĉe la Placo de la Revolucio.

 Filmoj 
 1991, Tacones lejanos
 1996, Libertarias

Kategorio:Hispanaj aktoroj
Kategorio:Italaj aktoroj
Kategorio:Italaj komponistoj
Kategorio:Hispanaj komponistoj
Kategorio:Hispanaj kantistoj
Kategorio:Italaj kantistoj
Kategorio:Anglalingvaj kantistoj
Kategorio:Itallingvaj kantistoj
Kategorio:Hispanlingvaj kantistoj
Kategorio:GLAT-muzikistoj